OpenLLM-France/wikimedia huggingface dataset:
# Fra Filippo Lippi

Fra Filippo Lippi (Florentzia, 1406 aldean - Spoleto, 1469ko urriaren 8a) italiar margolaria izan zen. Florentziako eskolako Pizkundeko margolari nagusietakoa izan zen.

## Bizitza

Santa Maria del Carmine komentuan hasi zen dekorazio-lanetan, eta bertan ezagutu zituen Masaccioren lanak. 1432an utzi zuen monasterioa, fresko batzuk margotu ondoren, eta Itsaso Adriatikoan mairuen aurkako guduetan parte hartu zuela dirudi, (esklabo gisa eduki omen zuten mairuek, hemezortzi hilabetez).
1434an Paduara jo zuen, eta 1437an itzuli zen Florentziara, Medicitarrentzat lan egitera. Bi lan nagusi eman zituen urte hartan: Andre Maria eta Haurra Frediano eta Agustin santuen artean (1438, Louvre, Paris) eta Andre Maria eta Haurra. Massaccioren eragina handia da lan horietan eta Donatello eta Jacopo della Quercia eskultoreen kutsua ikus daiteke dekorazio-elementuetan. 1441etik 1443ra margotu zuen Deikundea lanean (Galleria nazionale d'arte antica, Erroma), pintura-molde berriak erakutsi zituen: ikuspegi-efektuak, kolorearen eta formaren arteko kontrastasunak eta jantzi arinen mugimendu leuna, Sandro Botticelliren artearen aitzindari. Erretaula ospetsu bat pintatu zuen garai hartan, Fra Angelicoren moldean: Ama Birjinaren koroatzea (1444 ondoan, Vatikanoko pinakoteka).
Fra Filippo Lippik beste inork ez bezala landu zuen erretauletan Madonna edo Andre Maria eta Haurra gaia. Madonna eta Haurra eta Mariaren bizitzako eszenak da gisa honetako lan aipagarriena. 1445ean beste Ama Birjinaren koroatzea bat margotu zuen (1439-1447, Uffizi Galeria, Florentzia), baina Fra Angelicoren moldeetatik guztiz urrun. Freskoak eta erretaulak egiten jarraitu zuen, Fra Diamanterekin batean, eta 1467an Spoletora jo zuten biek, Medicitarrentzat lan egitera. Hango katedralean egin zituen Fra Filippo Lippik azken freskoak.

## Iruditegia

* Deikundea, 1440–1445 Galleria nazionale d'arte antica, Erroma.
* Ama Birjina eta Haurra, 1440–1445 Washingtongo Arte Galeria Nazionala.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q205148
* Multimedia: Fra Filippo Lippi / Q205148
# Fracassi etxea

Fracassi etxea (gaztelaniaz: Casa Fracassi) Santa Feko probintziako Rosarioko erdigunean dagoen etxe ospetsua da. Ángel Guido arkitektoak 1925an diseinatu zuen. Estiloa eklektikoa eta neokoloniala da.

## Historia

Ángel Guidok diseinatutakoa, Víctor Avalleren eskuetan egon zen; azken honek 1925ean bukatu zuen. Barrualdea Alfredo Guidok, Ángelen anaiak, margotu zuen. Etxean margolariaren mural batekin batera Luis Rovatti eskultorearen eta José de Bikandi zeramikagilearen lanak ikus daitezke. Beheko solairuan merkatal gunea kokatu zen eta goiko solairuan Teodoro Fracassi psikiatraren etxea zegoen; azken honek izena eman zion etxeari zeren eta, berez, etxea berarena zen. Hiriko ondarea izendatuta, gaur egun kulturgune moduko funtzioak betetzen ditu.

## Murala

1927an margotua Alfredo Guidok, Andeetako paisaiak erakusten ditu: Limako katedrala, inauterietako irudiak, festa desberdinak... Muralaren beste aldean Titicacaren paisaiak jasotzen dira.

## Iruditegia

* Patio andaluziarra.
* Alfredo Guidoren murala jangelan.
* Muralaren zehastasuna.
* Jangela mezzaninetik ikusita.
* Loggiaren zehaztasuna.

## Erreferentziak

* ↑ https://web.archive.org/web/20190630153651/https://www.casafracassi.com/about

## Kanpo loturak

* (Gaztelaniaz):Fracassi etxearen webgune ofiziala.
* Datuak: Q48784792
* Multimedia: Casa Fracassi / Q48784792
# Fra Angelico

Fra Angelico, jaiotza-izenaz Guido di Pietro eta fraide-izenaz Fra Giovanni da Fiesole (Vicchio di Mugello, c. 1395 - Erroma, 1455eko otsailaren 18a), italiar margolaria izan zen.

## Biografia

Domingotarra, Fiesoleko komentuan ordenatua, 1427 inguruan. Bera ere priore izan zen Fiesoleko San Domenicon (1449-1452). Fra Angelicok eginak edo bere lantegian eginaraziak, haren fresko eta erretaulak Fiesole, Brescia, Florentzia, Cortona, Perugia, Erroma eta Orvieton banatu ziren.
Florentziako San Marco komentuan fraideen 50 gela, klaustroa eta kapitulu-aretoa apaindu zituen (1437-1445), Kosme Mediciren aginduz. Gaur egun museoa da komentu hori, eta hantxe daude Florentziako aldian Fra Angelicok egindako obra gehienak. 1440 urte inguruan, Florentziako San Marco eta beste bi komenturen erretaulan Ama Birjina eta Haurra aingeruz inguratuak irudikatu zituen, sacra conversazione deitu zen gaiaren garapena markatuz; Vatikanon Nikolas V.aren kapera apaindu zuen (1446-1449); 1447an Orvietoko katedralean lan egin zuen; 1453an Erromara itzulirik, bertan hil zen.
Fra Angelicoren artea, hasieran xehe eta zehatza zena, bizitza arrunta irudikatzera bihurtu zen gero eta gehiago. Koloreen leuntasuna, pertsonaien gizatasun biguna, marrazkiaren gotortasuna eta gardentasuna, planoen eta perspektibaren mailakatze zuzena dira, besteak beste, haren estiloaren ezaugarriak.
Fra Angelicoren obra nagusi zenbait: Ama Birjinaren koroatzea (1425 inguruan), Adierazpena, Ikustaldia, Magoen adorazioa, Ama Birjinaren ezkontza (1425-1430), Herodesen oturuntza (1435 inguruan), Jesukristo gurutzean, Santuak, Akinoko Santo Tomas eta San Buenaventura.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5664
* Multimedia: Fra Angelico / Q5664
# Frabosa Sottana

Frabosa Sottana Italiako udalerri bat da. Cuneoko probintzian kokatuta dago, Piemonte eskualdean. 1.605 biztanle ditu, 37,64 kilometro koadroko azaleran banatuta. Prato Nevoso eski-estazio ospetsua bertan dago.

## Mugakideak

Frabosa Sottanak honako udalerri hauekin egiten du muga:
Magliano Alpi Monastero di Vasco Roccaforte Mondovì Villanova Mondovì Frabosa Soprana

## Kanpo estekak

* Datuak: Q20059
* Multimedia: Frabosa Sottana / Q20059
# Frac Bretagne

Frac Bretagne Rennes hiriko eraikin eta gune kulturala da, Fonds régional d’art contemporain Bretagne (Bretainiako arte garaikideko funts erregionala) delakoaren egoitza 2012. urtetik.
Odile Decq arkitektoak diseinatutako eraikina da. 5.000 metro karratu ditu, zeinetan 1.000 kontserbaziorako eta lantegi teknikoetarako diren, eta beste mila erakusketetarako (hiru galeria).

## Erreferentziak

* ↑ (Frantsesez) Pigeon, Adriana. «Le bâtiment» Frac Bretagne (Noiz kontsultatua: 2023-02-13).

## Kanpo estekak

* Datuak: Q108675324
* Multimedia: Fonds régional d'art contemporain Bretagne / Q108675324
# Felisa Martín

Felisa Martín Bravo (Donostia, 1898ko ekainaren 11 - Madril, 1979ko urriaren 29a) gipuzkoar fisikari eta meteorologoa izan zen. Estatu mailan, Fisikako doktoregoa lortu zuen lehen emakumea izan zen.

## Biografia

Donostian batxilergoa egin zuen, eta Madrilgo Unibertsitate Zentralean goi mailako ikasketak egin zituen, non zientzia fisikoetan lizentziatu zen, 1922an. Saileko emakume bakar gisa, Julio Palacios fisikari aragoiarraren ikerketa-taldearekin bat egin zuen, zeinaren JAEko Ikerketa Fisikoen Laborategian nikel eta kobalto oxidoen eta berun sulfuroaren egitura kristalinoa ezarri baitzuen, Bragg eta Debye-Scherrer metodoak aplikatuz, X izpien bidez. 1932an, beka bati esker, Cambridgera joan eta Ernest Rutherforden klaseetara joan zen eta zientzia atmosferikoetan zituen ezagutzak zabaldu zituen C. T. R. Wilson irakaslearekin. 1933tik aurrera Felisa Martín Bravoren etorkizun zientifiko bikaina poliki-poliki eta pixkanaka gainbeheran hasi zen.Cambridgetik itzuli zenean, 1933an, Madrilgo Meteorologia Zerbitzu Nazionalaren koadroan integratuta geratu zen, bertan onartu zuten lehen emakumea izanik. Espainiako Gerra Zibila piztu ondoren, Madrildik alde egiteari uko egin izanak bere postua uztea ekarri zion. Zirkunstantzia hori erabakigarria izan zitekeen 1939an, gatazka amaitu zenean, matxinatuen koadro zientifikoen beharrak, 'erantzukizunen espedientea' jasan arren, Felisa Martín meteorologoen gorputzean sartzea eragin zuen.

## Aitorpenak

* 2017an Donostiako kale bati Felisa Martin izena jarri zioten.

## Erreferentziak

* ↑ «Igeldoko Behatokiko meteorologoa: Felisa Martin (1898-1979)» Zientzia Kaiera 2014-09-19 (Noiz kontsultatua: 2020-11-12).
* ↑ (Gaztelaniaz) «Felisa Martín Bravo (1898-1979), la primera doctora en física | Vidas científicas» Mujeres con ciencia 2015-10-19 (Noiz kontsultatua: 2020-11-13).
* 1 2 (Gaztelaniaz) Estibaus » La meteoróloga Felisa Martín Bravo y Villa Iñaki. (Noiz kontsultatua: 2020-11-13).
* ↑ «Felisa Martín Bravo | Real Academia de la Historia» dbe.rah.es (Noiz kontsultatua: 2020-11-13).
* ↑ (Gaztelaniaz) «Calle Felisa Martín Bravo - Callejero de San Sebastián - Callejero.net» san-sebastian.callejero.net (Noiz kontsultatua: 2020-11-13).

## Kanpo estekak

* Felisa Martinen biografiaEgilea: Uxune Martinez
* Felisa Martín. Auñamendi. Eusko Ikaskuntza
* Datuak: Q20015764
# Felisa Libano

Felisa Libano Arruti (Isuskitza, Plentzia, Bizkaia, 1917ko abenduaren 1a – 2000ko urtarrilaren 10a) nekazaria, pandero jotzailea eta dantzaria izan zen.

## Bizitza

Isuskizako Beheko Kalen jaio zen 1917ko abenduaren 1ean, zapatuz. Amaren aldetik Isuskiza eraiki eta populatu zuten lehen gipuzkoarren ondorengoa zen. Bere aitaita Zumarragatik heldu omen zen Isuskizara. Aitaren aldetik, ostera, Isuskiza inguruko herrietako Libano abizena zuen.
Felisa umezurtz geratu zen hilabeteetako ume hankagorria zela. Tomas Arrizabalaga "Zitze"ren ama eroan zuen gripe izurrite berak hil zuen Felisaren aita ere, 1918. urtean. Gerora andra-gizonak izan zirenek elkarbanatzen zuten ezbeharra.
8 urte zituenean ezagutu zuen Felisak Tomas; neskatoa Isuskizako eskola inguruan zebilen negarrez. Tomas Zitzek, babesle, Felisaren negar anpuluen eragile ziren ume bihurriei agerika egin zien, baita Felisari txarrik ez egiteko agindu ere, egunen batean berarekin ezkonduko zela eta.
Felisa panderojole eta dantzari aparta zen. Gerora bere seme- alabei igaro zien zaletasun eta dohaia.
1933ko otsailean Zitzera ezkondu ziren. Felisak 16 urte bete zituen urte hartan eta Tomas Zitzek 26 bete berri zituen. Ezkon jaia Zitzen ospatu eta Bilbora joan ziren ezkon bidaian. Tomasek itsasoa utzi eta esnebehiren bat eta ardiak ipini zituen Felisarekin batera. Tomas ardien zaintzan egotea eta Felisak janaria eroateko ohituraren memoria bizirik dago oraindino. Horrez gainera Felisak baratzean egiten zuen lan eta ortuariak (piperrak, tomateak...) saltzen zituen Plentzia, inoiz baita Portalte edo Portugaleten ere.
Zazpi ume ekarri zituzten mundura Tomas eta Felisak 1934 eta 1946 bitartean: Mari Angeles, Dolores (+), Inazio (+), Carmen (+), Bittor, Kepa eta Manu.
Ezkondu eta gerra hasi bitarteko urteetan soinu jotzea etxe barrua eta familia ospakizunetara mugatu zuen Tomas Zitzek. Aparteko diru-sarrera moduan, lantzean behin, Plentziako Ontziolako plazan jotzen jarraitu ei zuen. Ez lehenago bezain sarri, ordea. Eta alabarik zaharrenaren akorduan, batzuetan Felisak laguntzen omen zion.
Fredi Paiak Tomasi "Zitze"ri buruzko liburua osatzeko lehenengo elkarrizketa egin zuenean, Tomas eta Felisaren alabetako batek esana:
   Gure aitten ganeko liburu? Politxo. Ta amari noz egingo dotsezue ba?
Bizitza osoa igaro zuten elkarrekin Felisa eta Tomasek. Zazpi ume atera zituzten aurrera eta soinu-parrandak baino askoz arazo handiagoei egin behar izan zieten aurre elkarrekin. Hasteko, ezkondu eta bigarren urtera gerra piztu zen. Tomasek Zitze utzi, Euzko Gudarosteko gudari bihurtu eta frontera abiatu behar izan zuen; bi egunetarako baino askoz denbora luzeagorako. Felisak bakarik egin behar izan zion aurre egoerari.

## Heriotza

2000ko urtarrilaren 10ean hil zen 82 urteko Felisa.

## Erreferentziak

* ↑ «Fredi Paia: «Maiteminduta nago Tomas Arrizabalaga trikitilariaz»» Bizkaiko Hitza 2019-11-29 (Noiz kontsultatua: 2022-12-02).
* [*Zitze. Isukitze hauspogoran liburutik ( Fredi Paia Ruiz) Fredi Paia Ruiz. *Zitze. Isukitze hauspogoran liburutik (. ].

## Kanpo estekak

* Datuak: Q115553329
# Felisa Ventura

Felisa Ventura Irigoien (Eibar, Gipuzkoa, 1902ko maiatzaren 18a – ib., 1959) erizaina, emagina eta jaioterriko udal-praktikantea izan zen.

## Biografia

Saturnino Ventura Erro eta Rufina Irigoien Ezkurdia ziren bere gurasoak. Valladolideko Medikuntza fakultatean Erizaintza ikasketak burutu zituen, titulua 1923 urtean eskuratuz. Hurrengo urtean, Unibertsitate berean, Obstetrizia sailean, laguntzaile aritu zen. Hantxe esan zioten emagina izateko dohain handiak zituela, eta ez zuen baztertu lan esparru hori.
1925ean, ikasketak amaituta, 23 urteko Felisa gazte bat eta besapean “Erditze normaletan artatzeko praktikante baimendu” tituluarekin, Eibarrera itzuli eta Nuestra Señora de Arrate Klinikan praktikante lanpostua onartu zuen. Bertan jaioberriei munduratzen laguntzeaz gain, beste zeregin batzuk zituen: laborategiko analisiak, erradiografiak, erradioterapia saioak, ebakuntzak…
Bere sasoian tuberkulosia gaixotasun larria zen, kasu askotan heriotzara artekoa. Eibarren bereziki, industriagintza sektoreari hain lotua egonik, sentsibilitate berezia zegoen gaitzarekiko eta herritarrengan, batez ere langileengan sortzen zituen osasun ondorioetan. 1910ean tuberkulosoen zainketarako pabiloi bat zabaldu zen Legarre auzoan, urte gutxitan txiki geratu zena eta 1927an ospitale bat martxan jartzeko proiektua egin zen. 1930 urtean inauguratu zen, Ziriako Agirre sendagilea bertako sendagile izendatuta. Urte bete lehenagotik udal-praktikante plaza lortuta, Felisak erietxean ere kargu bera izan zuen, Ziriako Agirreren lantaldean arituz.
1938an, udal langile batzuen kontrako salaketa jarri zen, tartean Felisa, eta prozesu judizial bat abiatu zen. Leporatzen zitzaien “desafección al glorioso alzamiento nacional”, hau da, Bigarren Errepublikako gobernuaren kontrako estatu kolpearen aldeko jarrerarik ez erakustea. Lau urtez egon zen medikuntza alorrean aritu ezinik eta bi urte zerrendetatik ezabatuta. 1943an itzuli zen bere ohiko jardueretara. Felisa Ventura 30 urte baino gehiago aritu zen Eibarko udal-praktikante eta emagin bezala.

## Erreferentziak

* 1 2 3 4 «Felisa Ventura Irigoyen — Eibarko Kultura Ondarea - Egoibarra.eus» egoibarra.eus (Noiz kontsultatua: 2022-09-30).

## Kanpo estekak

* Datuak: Q114336507
# Felisa Arribaltzaga

Felisa Arribaltzaga (Muxika, 1922ko otsailaren 2a - Zornotza, 2015eko ekainaren 30a) panderojole famatua izan zen, Eduardo Egiarte trikitilariaren emaztea eta harekin trikitilari bikote izandakoa. Txikitan artzai lanetan ibilitakoa, 14 urterekin bere senarra izango zena ezagutu eta trikitian hasi ziren. Frankismoan ere jardun zuten, debekuak debeku. Irrintzilari ere jardun zuen eta 1979ko lehiaketa batean bigarren egin zuen.

## Omenaldia

* 1993. urteko urriaren 5ean omenaldia jaso zuen Iurretan.

## Erreferentziak

* ↑ dantzancom. «Felisa Arribalzaga, panderetera de la clandestinidad» dantzan.eus (Noiz kontsultatua: 2020-10-22).
* ↑ «Soinuaren hotsa - Omenaldiak» trikitixa.eus (Noiz kontsultatua: 2020-10-22).

## Kanpo estekak

* Eduardo Egiarte eta Felisa Arribaltzagari elkarrizketa Euskadi Irratia 1997
* Datuak: Q22133050
# Ford (Kansas)

Ford Kansasko hiri bat da. Ford konderrian kokatua dago. 2010ean 216 biztanle zituen, 1,10 kilometro koadrotan banatuta.

## Ikus, gainera

* Ford konderria

## Kanpo estekak

* Datuak: Q1867523
# Ford (Mendebaldeko Sussex)

Ford, Ingalaterrako hegoaldean dagoen herri bat da, Mendebaldeko Sussex konderrian.
2016an 1.101 biztanle zituen.
* Datuak: Q2869004
* Multimedia: Ford, West Sussex / Q2869004
# Ford (Wisconsin)

Ford Ameriketako Estatu Batuetako inkorporatutako herri bat da. Taylor konderrian kokatuta dago, Wisconsin estatuan. 265 biztanle ditu, 35,1 kilometro koadroko azaleran banatuta.

## Ikus, gainera

* Taylor konderrian

## Kanpo estekak

* Datuak: Q1659729
# Ford City (Kalifornia)

Ford City Ameriketako Estatu Batuetako erroldak esleitutako leku bat da. Kern konderrian dago, Kalifornia estatuan. 4.348 biztanle ditu, 3,974712 kilometro koadroko azaleran banatuta.

## Ikus, gainera

* Kern konderria

## Kanpo estekak

* Datuak: Q3295940
* Multimedia: Ford City, California / Q3295940
# Ford City (Pennsylvania)

Ford City Pennsylvaniako borough bat da. Armstrong konderrian kokatua dago. 2010ean 2.991 biztanle zituen, 1,67 kilometro koadrotan banatuta.

## Ikus, gainera

* Armstrong konderria

## Kanpo estekak

* Datuak: Q649236
* Multimedia: Ford City, Pennsylvania / Q649236
# Ford Field

Ford Field Michigan estatuko Detroit hirian dagoen amerikar futbol estadio bat da. 2002an eraiki zen eta Detroit Lions eta Quick Lane Bowl taldeen jokalekua da.

## Iruditegia

* Kanpoaldea.
* Barnealdeko ikuspegi panoramikoa.
* Aireko ikuspegia.

## Kanpo estekak

* Ford Field estadioaren orrialdea Detroit Lions taldearen webgunean (Ingelesez)
* Datuak: Q1142586
* Multimedia: Ford Field / Q1142586
# Ford Bronco

Ford Bronco, Ford estatubatuar enpresaren lur orotako ibilgailu bat da. 1965-1996 artean ekoitzi zen, eta 2020an ekoizpenari berrekitea aurreikusi da.
* Lehenbiziko belaunaldia
* 1972-1976 arteko modeloa
* Bigarren belaunaldia, 1979ko modeloa
* Hirugarren belaunaldia
* Laugarren belaunaldia
* Bosgarren belaunaldia

## Kanpo estekak

* Datuak: Q534238
* Multimedia: Ford Bronco / Q534238
# Ford Fiesta

Ford Fiesta Ford Motor Companyk sortutako supermini motako kotxea da, Europan, Estatu Batuetan, Brasilen, Argentinan, Mexikon, Venezuelan, Txinan, Indian, Thailandian eta Hegoafrika ekoizten eta saltzen dutena.
2010ean seigarren belaunaldia (Mark VI) aurkeztu zutenean, jadanik hamabi miloi unitate salduta zituzten.

## Iruditegia

* Lehen belaunaldia (1976-1983).
* Bigarren belaunaldia (1983-1989).
* Hirugarren belaunaldia (1989-1997).
* Laugarren belaunaldia: Europa (1995-2002) eta Brasil (1996-2006).

## Erreferentziak

* ↑ Ford Fiesta 2022: zehaztapen teknikoak, prezioa, argitalpen data. .
* ↑ Media.Ford.com. (2006-8-25). Still going strong, Ford's youthful-spirited Fiesta is celebrating its 30th birthday. .

## Kanpo estekak

* Ford Fiestaren webgune ofiziala
* Datuak: Q3077171
* Multimedia: Ford Fiesta / Q3077171
# Ford Antzokia

Ford Antzokia (ingelesez Ford's Theatre) Estatu Batuetako Washington hiriko antzoki historiko bat da, 1860ko hamarkadatik hainbat antzerki emanalditarako erabiltzen dena.

## Historia

Jatorriz gurtza etxea zen, 1833an hiriko Lehen Baptisten bigarren bilera-etxe gisa eraikia, Obadiah Bruen Brown artzain zela. 1861ean, kongregazioa eraiki berri zen eraikin batera joan ondoren, John T. Ford-ek eliza zaharra erosi zuen eta antzoki bihurtu zuen.
Antzokia sute batek suntsitu zuen 1862an eta hurrengo urtean berreraiki zuten. Antzokia 1863ko abuztuan berriz ireki zenean, 2.400 lagunentzako edukiera zuen.
Ford Antzokia Abraham Lincoln Estatu Batuetako presidentea 1865eko apirilaren 14an John Wilkes Booth aktoreak hil zuen gunea izan zen. Tiroa jaso ostean, hildako presidentea Petersen etxera eraman zuten, eta hurrengo goizean hil zen.
Geroago antzokia biltegi eta bulego gisa erabili zen eta 1893an zati bat erori zen, 22 hildako eraginez. 1968an antzoki gisa berritu eta berriro ireki zuten. 2000ko hamarkadan 2009ko otsailaren 12an zaharberritu eta publikoarentzat ireki zen, Lincolnen jaiotzaren berrehungarren urteurrena ospatzeko.
Petersen etxea eta antzokia batera kontserbatzen dira Ford Antzokia Gune Historiko Nazional gisa, Parke Nazionalen Zerbitzuak kudeatzen duena. Antzerkiaren eta "Hezkuntza Zentroaren" programazioa Ford Theatre Society-k gainbegiratzen du.

## Erreferentziak

* ↑ http://memory.loc.gov/ammem/alhtml/alrintr.html
* ↑ http://memory.loc.gov/ammem/alhtml/alrtime.html

## Kanpo estekak

* Fords Theatre (gune ofiziala)
* Datuak: Q1416812
* Multimedia: Ford's Theatre / Q1416812
# Ford Cliff (Pennsylvania)

Ford Cliff Pennsylvaniako borough bat da. Armstrong konderrian kokatua dago. 2010ean 371 biztanle zituen, 0,20 kilometro koadrotan banatuta.

## Ikus, gainera

* Armstrong konderria

## Kanpo estekak

* Datuak: Q1130520
# Farm Loop (Alaska)

Farm Loop Ameriketako Estatu Batuetako erroldak esleitutako leku bat da. Matanuska-Susitna Boroughn dago, Alaska estatuan. 2.747 biztanle ditu, 18,063388 kilometro koadroko azaleran banatuta.

## Ikus, gainera

* Matanuska-Susitna Borough

## Kanpo estekak

* Datuak: Q942831
# Farly Yovany Gil Betancur

Farly Yovany Gil Betancur (Donmatías, Kolonbia, 1974ko ekainaren 29a) Erromatar Eliza Katolikoko elizgizona da. 2020an, Montelíbanoko apezpiku bihurtu zen.

## Bizitza

Donmatías herrian jaio zen 1974an Gilberto Gil eta Marina Betancurren familian. Santa Rosa de Ososko apaizgaitegian ikasi zuen. 2000ko azaroaren 21ean apaiztu zen.
2003an filosofia eta erlijio-hezkuntzan lizentziatu zen Fundación Universitaria Católica del Norten. 2014an zuzenbide kanonikoko doktoretza lortu zuen Pontificia Universidad Javerianan (Bogota).
Hainbat urtez bikario izan ondoren, elizbarrutiko apaizgaitegian hasi zen lanean, hezitzaile (2002tik 2005era eta 2010etik 2011ra), prefeta (2002tik 2005era) eta erretore (2011tik 2017ra) bezala.
2020ko martxoaren 4an, Frantzisko aita santuak Montelíbanoko apezpiku izendatu zuen. Urte bereko ekainaren 18an apezpiku ordenatu zuten Chiquinquiráko katedralean.

## Lanak

* Los mínimos antropológicos para una visión cristiana del hombre en la prueba pericial desde la sana antropología cristiana (tesia, 2014)

## Ondorengotza apostolikoa

* Scipione Rebiba kardinala
* Giulio Antonio Santorio kardinala (1566)
* Girolamo Bernerio kardinala (1586)
* Galeazzo Sanvitale artzapezpikua (1604)
* Ludovico Ludovisi kardinala (1621)
* Luigi Caetani kardinala (1622)
* Ulderico Carpegna kardinala (1630)
* Paluzzo Paluzzi Altieri Degli Albertoni kardinala (1666)
* Benedikto XIII.a aita santua (1675)
* Benedikto XIV.a aita santua (1724)
* Klemente XIII.a aita santua (1743)
* Henry Benedict Mary Clement Stuart kardinala (1758)
* Leon XII.a aita santua (1794)
* Chiarissimo Falconieri Mellini kardinala (1826)
* Camillo Di Pietro kardinala (1839)
* Mieczyslaw Halka Ledóchowski kardinala (1861)
* Jan Maurycy Pawel Puzyna z Kosielsko apezpikua (1886)
* Józef Bilczewski artzapezpikua (1901)
* Bolesław Twardowski artzapezpikua (1919)
* Eugeniusz Baziak artzapezpikua (1933)
* Joan Paulo II.a aita santua (1958)
* Paolo Romeo artzapezpikua (1984)
* Alonso Llano Ruiz apezpikua (1993)
* Jorge Alberto Ossa Soto artzapezpikua (2003)
* Farly Yovany Gil Betancur apezpikua

## Erreferentziak

* 1 2 3 (Gaztelaniaz) «P. Farly Yovany Gil Betancur, es nombrado como nuevo Obispo de Montelíbano – Córdoba» Fundación Universitaria Católica del Norte 2020-03-04 (Noiz kontsultatua: 2023-12-10).
* 1 2 3 (Gaztelaniaz) «Monseñor Farly Yovany Gil Betancur» Conferencia Episcopal de Colombia (Noiz kontsultatua: 2023-12-10).
* 1 2 (Gaztelaniaz) Gil Betancur, Farly Yovany. (2014). «Los mínimos antropológicos para una visión cristiana del hombre en la prueba pericial desde la sana antropología cristiana» Biblioteca Digital ODUCAL (Pontificia Universidad Javeriana) (Noiz kontsultatua: 2023-12-10).
* ↑ (Italieraz) «Nomina del Vescovo di Montelíbano (Colombia)» The Holy See 2020-03-04 (Noiz kontsultatua: 2023-12-10).
* ↑ (Ingelesez) «Bishop Farly Yovany Gil Betancur» Catholic Hierarchy (Noiz kontsultatua: 2023-12-12).

## Kanpo estekak

* Datuak: Q87063488
* Multimedia: Farly Yovany Gil Betancur / Q87063488
# Farm Ridge udalerria, LaSalle konderria (Illinois)

Farm Ridge udalerria Ameriketako Estatu Batuetako Illinois estatuko udalerri bat da, LaSalle konderrian. Azken zentsuaren arabera 844 biztanle zituen, 34.81 milia karratu (90.2 km$^2$) eremuan.

## Ekonomia

2020ko zentsuaren arabera, Farm Ridge udalerrian 393 etxebizitza zeuden. Per capita diru-sarrerak 40.514 estatubatuar dolar ziren.

## Kanpo estekak

* Datuak: Q5435524